ระเบียบกรุงเทพมหานครระเบียบกรุงเทพมหานครว่าด้วยวิธีปฏิบัติเกี่ยวกับการใช้เงินสนับสนุนในการทำความสะอาดตู้โทรศัพท์สาธารณะพ.ศ.๒๕๔๙ ด้วยเป็นการสมควรให้มีระเบียบกรุงเทพมหานครว่าด้วยวิธีปฏิบัติเกี่ยวกับการใช้เงินสนับสนุนในการทำความสะอาดตู้โทรศัพท์สาธารณะอาศัยอำนาจตามความในมาตรา ๔๙ แห่งพระราชบัญญัติระเบียบบริหารราชการกรุงเทพมหานครพ.ศ. ๒๕๒๘ ประกอบกับข้อ ๒๐ แห่งข้อบัญญัติกรุงเทพมหานคร เรื่อง วิธีการงบประมาณ พ.ศ.๒๕๒๙ ผู้ว่าราชการกรุงเทพมหานคร จึงกำหนดระเบียบขึ้นไว้ ดังต่อไปนี้ข้อ ๑ ระเบียบนี้เรียกว่า ระเบียบกรุงเทพมหานครว่าด้วยวิธีปฏิบัติเกี่ยวกับการใช้เงินสนับสนุนในการทำความสะอาดตู้โทรศัพท์สาธารณะพ.ศ. ๒๕๔๙ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ บรรดาระเบียบ ข้อบังคับ หรือคำสั่งอื่นใด ในส่วนที่ได้กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๔ ในระเบียบนี้เงินสนับสนุนหมายความว่า เงินที่กรุงเทพมหานครได้รับเพื่อสนับสนุนในการทำความสะอาดตู้โทรศัพท์สาธารณะและให้รวมถึงดอกผลของเงินดังกล่าวด้วยตู้โทรศัพท์สาธารณะหมายความว่า เครื่องโทรศัพท์ (ถ้ามี) อุปกรณ์ และตู้โทรศัพท์ ที่อยู่ภายนอกอาคารในพื้นที่กรุงเทพมหานครซึ่งผู้ให้เงินสนับสนุนตกลงให้กรุงเทพมหานครทำความสะอาดเจ้าหน้าที่หมายความว่า ลูกจ้างประจำหรือลูกจ้างชั่วคราวของกรุงเทพมหานครที่ได้รับมอบหมายจากผู้อำนวยการเขตให้ปฏิบัติหน้าที่ทำความสะอาดตู้โทรศัพท์ ตามระเบียบนี้ค่าตอบแทนหมายความว่า เงินค่าตอบแทนที่มิใช่เงินเดือนหรือค่าจ้าง ที่จ่ายให้แก่เจ้าหน้าที่ผู้มีสิทธิตามระเบียบนี้ข้อ ๕ เงินสนับสนุนให้นำไปใช้จ่ายได้เฉพาะเพื่อการทำความสะอาดตู้โทรศัพท์สาธารณะโดยให้ใช้จ่ายในกรณี ดังต่อไปนี้(๑) เป็นค่าตอบแทนให้เจ้าหน้าที่ในอัตราไม่น้อยกว่าร้อยละหกสิบของเงินสนับสนุน(๒) เป็นค่าวัสดุ อุปกรณ์ ครุภัณฑ์ และการอื่นที่เกี่ยวข้องและจำเป็นในการทำความสะอาดตู้โทรศัพท์สาธารณะให้ผู้อำนวยการสำนักสิ่งแวดล้อมกำหนดอัตราส่วนการใช้จ่ายเงินตามวรรคหนึ่งข้อ ๖ ให้ผู้อำนวยการเขตออกคำสั่งมอบหมายเจ้าหน้าที่ที่ทำความสะอาดตู้โทรศัพท์สาธารณะโดยให้ระบุชื่อเจ้าหน้าที่ที่ตั้งตู้โทรศัพท์สาธารณะที่รับผิดชอบ ให้เป็นปัจจุบันและส่งคำสั่งให้สำนักสิ่งแวดล้อมให้ผู้อำนวยการเขตควบคุมให้มีการทำความสะอาดตู้โทรศัพท์สาธารณะดังนี้(๑) ทำความสะอาดใหญ่เดือนละอย่างน้อยสองครั้ง(๒) ทำความสะอาดทั่วไปทุกวันข้อ ๗ ให้ผู้อำนวยการสำนักสิ่งแวดล้อมจัดสรรเงินสนับสนุนตามข้อ๕ (๑) ให้สำนักงานเขตตามจำนวนของตู้โทรศัพท์สาธารณะที่สำนักงานเขตรับผิดชอบ โดยงวดการจัดสรรให้เป็นไปตามที่ผู้อำนวยการสำนักสิ่งแวดล้อมกำหนดเงินสนับสนุนตามข้อ ๕ (๒) ให้สำนักสิ่งแวดล้อมนำไปจัดซื้อวัสดุอุปกรณ์ ครุภัณฑ์และการอื่นที่เกี่ยวข้องและจำเป็นในการทำความสะอาดตู้โทรศัพท์สาธารณะเพื่อมอบให้สำนักงานเขตไปใช้สอยข้อ ๘ การรับเงิน การเบิกจ่ายเงิน การฝากเงิน การเก็บรักษาเงินการนำส่งเงิน การตรวจเงิน และการพัสดุ ให้ดำเนินการตามข้อบัญญัติ กฎ ข้อบังคับ ระเบียบหรือคำสั่งที่กรุงเทพมหานครใช้บังคับข้อ ๙ ให้สำนักสิ่งแวดล้อมและสำนักงานเขตจัดทำบัญชีการรับ- จ่ายเงินสนับสนุน รวมทั้งสรรพบัญชีหรือทะเบียนและเอกสารอื่นใดที่จำเป็นไว้บรรดาเอกสารหลักฐานการใช้จ่ายเงินสนับสนุนจะต้องรวบรวมไว้เก็บรักษาไว้ให้ครบถ้วนพร้อมที่จะทำการตรวจสอบได้ และให้สำนักงานเขตรายงานการรับ - จ่ายเงิน ให้สำนักสิ่งแวดล้อมปีละครั้งตามที่ผู้อำนวยการสำนักสิ่งแวดล้อมกำหนด แล้วให้สำนักสิ่งแวดล้อมจัดทำสรุปและรายละเอียดการรับ- จ่ายเงิน ของสำนักสิ่งแวดล้อมและสำนักงานเขตรายงานปลัดกรุงเทพมหานครทราบข้อ ๑๐ บรรดาเงินสนับสนุนที่ได้รับ ตั้งแต่เดือนกรกฎาคม๒๕๔๘ ให้สำนักสิ่งแวดล้อมและสำนักงานเขตร่วมกันเพื่อดำเนินการให้มีการจ่ายเงินสนับสนุนให้เจ้าหน้าที่ที่รับผิดชอบตั้งแต่เดือนกรกฎาคม๒๕๔๘ จนถึงวันที่ระเบียบนี้ใช้บังคับ แล้วรายงานการรับ - จ่ายเงิน ดังกล่าวให้ปลัดกรุงเทพมหานครทราบโดยเร็วข้อ ๑๑ ในกรณีที่มีเหตุพิเศษสมควรปฏิบัติเป็นอย่างอื่นหรือไม่มีกำหนดไว้ในระเบียบนี้ให้เสนอผู้ว่าราชการกรุงเทพมหานคร พิจารณาสั่งการเป็นกรณีไปข้อ ๑๒ ให้ปลัดกรุงเทพมหานครรักษาการตามระเบียบนี้ประกาศณ วันที่ ๒ สิงหาคม พ.ศ. ๒๕๔๙อภิรักษ์โกษะโยธินผู้ว่าราชการกรุงเทพมหานครนันทนา/ผู้จัดทำ๒๙ สิงหาคม ๒๕๔๙[๑]ราชกิจจานุเบกษา เล่ม ๑๒๓/ตอนพิเศษ ๙๑ ง/หน้า ๑๗/๒๕ สิงหาคม ๒๕๔๙